Here is a page extracted from Wikipedia that may contain CSS, HTML, and a lot of unformatted text.

Title: Barranco d'Arás
Content: O barranco d'Arás (u tamién a vegatas dito barranco d'Aso) ye un barranco pirenenco situato en o municipio de Biescas.

Naixe en a parzana conoixita como lo Sobremont, pasando por os lugars d'Aso y Yosa y baixa enta la Tierra de Biescas a on desemboca en o río Galligo. Tien un afluent, o chicot barranco de Betés.

En o suyo curso meyo se troba O Cura y a Casera, formacions cheolochicas de gran valor cientifico. O toponimo actualment rechistrato ye como torretones d'Arás. Se tracta de "chamineras de bruixas" u dames coiffées y s'han formato en materials sueltos d'orichen glacial protechitos d'una fácil erosión por os tormos y losas d'o cabalto suyo.

Este barranco ye tristament conoixito por a barrancata d'o 7 d'agosto de 1996 cuan murioron 87 personas y atras 183 resultoron feritas en o Camping Las Nieves de Biescas, situato chunto a lo barranco. Dende allora s'han amilloratos a mesuras de seguranza, construindo-se un segundo cauz en a zona baixa ta aprevenir posibles futuras barrancatas.

Referencias

Se veiga tamién 

 O Cura y a Casera (barranco d'Arás).

Aras
Aras
Aras